BJC โบรกแนะซื้อเป้า 41 บ. ชี้ครึ่งปีหลังกำไรฟื้นตัว รับเปิดเมือง-รัฐเล็งเปิดผับถึงตี 4
BJC โบรกแนะซื้อเป้า 41 บาท ชี้ครึ่งหลังปี 65 กำไรฟื้นตัว รับเปิดเมือง-รัฐเล็งเปิดผับถึงตี 4 พร้อมคงเป้ากำไรปีนี้โต 78%
BJC โบรกแนะซื้อเป้า 41 บาท ชี้ครึ่งหลังปี 65 กำไรฟื้นตัว รับเปิดเมือง-รัฐเล็งเปิดผับถึงตี 4 พร้อมคงเป้ากำไรปีนี้โต 78%
9 ก.ย. 2565

บล.โนมูระ พัฒนสิน ระบุในบทวิเคราะห์วันนี้ (9 ก.ย.65) ว่า บริษัท เบอร์ลี่ ยุคเกอร์ จำกัด (มหาชน) หรือ BJC ราคาเป้าหมาย 41.00 บาท แนวโน้มเปิดเมืองยังมีโมเมนตัมบวก คาดจะช่วยหนุนกำไรครึ่งหลังปี 2565 บวกเทียบช่วงเดียวกันของปีก่อน,เทียบครึ่งแรกปี 2565 จากทั้ง SSSG และรายได้ค่าเช่าขึ้น รวมถึงต้นทุนเริ่มผ่อนคลายปรับลงทั้งพลังงาน และวัตถุดิบ (น้ำมันปาล์ม, อะลูมิเนียม) โดยรวมคงกำไรปี 2565 โต 78% เด่นเป็นลำดับต้นๆ ในกลุ่ม และเติบโตต่อ 13%  เทียบช่วงเดียวกันของปีก่อนในปี 2566
โดยราคาซื้อขาย PER22F เพียง 22 เท่า ต่ำกว่าค่าเฉลี่ยกลุ่มฯ ที่ 29 เท่า โดยเป็นหุ้นได้ประโยชน์ จากเกณฑ์ Turnover rate ที่ตลาดหลักทรัพย์อาจปรับลดในการคำนวณ SET50-SET100 แนวโน้มกำไรฟื้นตัวครึ่งหลังปี 2565 และระยะสั้น บวกจากรัฐมีแนวคิดพิจารณาเปิดผับถึงตี 4